Attica Correctional Facility

Attica Correctional Facility er et delstatsfengsel (state prison) i kommunen Attica i delstaten New York i USA. Det huset mange av forbryterne som ble regnet som de farligste da det ble bygget i 1930-årene, og brukes idag ofte for fanger som har hatt disiplinærproblemer ved andre fengsler i delstaten. 

Attica var åsted for et stort fangeopprør i september 1971 som resulterte i 42 dødsfall (31 innsatte og 11 ansatte) da fengselet ble stormet og opprøret slått ned av delstatspolitiet. Opprøret vakte stor nasjonal oppmerksomhet i USA, og førte til en stor og polarisert politisk debatt om det amerikanske fengselsystemet.

Mark David Chapman, mannen som drepte John Lennon, soner sin straff i Attica. (Tilfeldigvis skrev Lennon en sang om fangeopprøret, «Attica State», som ble utgitt på albumet Sometime In New York City fra 1972.)

Kategori:Fengsler i USA
Kategori:Byggverk i New York (delstat)